EkBass/fiwiki-20250220-pages-articles huggingface dataset:
Valokuvien vangit

Valokuvien vangit (Shooting the Past) on brittiläinen television minisarja, joka ensiesitettiin BBC Two -kanavalla vuonna 1999. Sarjan on käsikirjoittanut ja ohjannut Stephen Poliakoff, ja sen pääosissa, sulkemisuhan alle joutuvan vanhan valokuva-arkiston työntekijöinä esiintyvät Timothy Spall ja Lindsay Duncan. Royal Television Society valitsi sen vuoden parhaaksi draamasarjaksi, ja se sai myös Prix Italia -palkinnon. Helsingin Sanomissa Harto Hänninen nimesi sen vuoden lopun tv-katsauksessaan vuoden 2000 monista hyvistä sarjoista parhaiten mieleen jääneeksi. ==Juoni== Lontoolainen, valtavaa historiallista valokuvakokoelmaa hallinnoiva Fallon Photo Library joutuu sulkemisuhan alle, kun amerikkalainen yhtiö ostaa sen rakennuksen muuttaakseen sen bisneskouluksi. Tästä on informoitu yhtä arkiston työntekijää, Oswaldia (Spall), mutta tämä ei ole uskaltanut kertoa asiasta kollegoilleen. Amerikkalaiset saapuvat paikalle ja huomaavat, ettei rakennusta olekaan tyhjennetty sopimuksen mukaisesti. Yhtiön pääjohtaja Christopher Anderson (Cunningham) vaatii, että kuvat on tuhottava, ellei niitä pian saada myydyksi jonnekin. Arkiston työntekijät ovat taas sitä mieltä, että kokoelma pitäisi säilyttää kokonaisuutena. He yrittävät myydä kokoelmaa suurelle mainostoimistolle, joka kuitenkin perääntyy kuultuaan, että valtaosa kuvista on mustavalkoisia. Arkiston työntekijät alkavat vakuutella Andersonille kokoelman merkitystä kertomalla hänelle tarinoita eri kuvien takana. Lopulta he löytävät kuvan Andersonin isoäidistä ja kertovat hänelle asioita, joita hän ei tiennyt suvustaan. Lopulta Anderson löytää amerikkalaisen kuvatoimiston, joka suostuu ostamaan koko kymmenen miljoonan valokuvan kokoelman. ==Tuotanto== Sarjassa näytetyt kuvat ovat peräisin Britannian suurimmasta kuva-arkistosta, Hulton-kokoelmasta, joka pohjautuu vuosina 1938–1957 ilmestyneen Picture Post -aikakauslehden kuva-aineistoon. Sarjan tarina ennakoi todellisuutta sikäli, että vuonna 2008 Hulton-kokoelman osti maailman suurin kuvatoimisto, yhdysvaltalainen Getty Images.The Hulton Archive, A History in Pictures , Getty Images. ==Näyttelijät== ==Lähteet== Luokka:1990-luvun brittiläiset draamasarjat Luokka:Minisarjat Luokka:BBC:n televisio-ohjelmat
Mehmet Aktuğ

Mehmet Aktuğ (30. toukokuuta 1959 Istanbul – 30. marraskuuta 2009 Essen) oli turkkilainen säveltäjä.The Living Composers Project: Mehmet Aktuğ Aktuğ opiskeli vuodesta 1970 viulunsoittoa Dokuz Eylül -yliopiston valtionkonservatoriossa, jossa hän sitten vuosina 1976–80 sai sävellysopetusta Muammer Sunilta. Hän täydensi sävellysopintojaan Günther Beckerin johdolla Düsseldorfissa, Saksassa vuosina 1980–87. Hän itse opetti musiikin teoriaa ja solmisaatiota Dokuz Eylül -yliopiston valtionkonservatoriossa vuodesta 1987 lähtien. Aktuğ edusti neljään otteeseen Turkkia Unescon Kansainvälisessä säveltäjärostrumissa (1989-91, 2003). Hänen teoksiaan on esitetty Turkin ja Saksan lisäksi myös Kuubassa, Ecuadorissa, Ranskassa ja Yhdysvalloissa. == Teoksia == === Orkesterille === * Der Moment (sinfoninen osa) suurelle orkesterille (1987) * Fine Esilio sellolle ja suurelle orkesterille (1990) * Odyssee suurelle orkesterille (2001) * Orchesterstücke suurelle orkesterille (2004) === Kamarikokoonpanoille === * Tetrachord huilulle, oboelle, fagotille ja käyrätorvelle (1982) * Tag und Leben viululle ja alttoviululle (1983) * Dümteke huilulle, klarinetille, fagotille, pasuunalle, viululle, kontrabassolle, pianolle ja 2 lyömäsoittimelle (1985) * Wagenaugen saksofonille, viululle, alttoviululle, sellolle ja harmonikalle (1986) * Die asiatische Fantasie huilulle, kahdelle kitaralle, vibrafonille ja congarummuille (+ bongoille) (1986) * Scherzo sellolle (1988) * Dümtektekdümtek huilulle, oboelle, klarinetille, bassoklarinetille, fagotille, viululle, alttoviululle, sellolle, pianolle ja lyömäsoittimille (1992) * Étude 2 käyrätorvelle (2003) * Bis fagotille (2003) * Zoom alttoviululle ja elektroniikalle (2004) === Muita === * Ohne Titel – elektroakustinen (1986) == Lähteet == Luokka:Turkkilaiset säveltäjät Luokka:Vuonna 1959 syntyneet Luokka:Vuonna 2009 kuolleet
Metamorphosis – Live 1977–1995

Metamorphosis – Live 1977–1995 on vuonna 1995 ilmestynyt Piirpauke-yhtyeen neljäs livealbumi. Se koostuu materiaalista, jota yhtyeen johtohahmo Sakari Kukko on kasettinauhurilla ja DAT:lla tallentanut Piirpauken konserteista eri puolilta Eurooppaa vuosien 1977 ja 1995 välillä. Albumi julkaistiin yhtyeen 20-vuotisjuhlan kunniaksi.Piirpauke: Metamorphosis Suomen Kansanmusiikkiliitto. Viitattu 30.9.2014. Levyn kappaleista Moldavialainen laulu on aikaisemmin julkaistu 1978 ilmestyneellä konserttitaltioinnilla Piirpauke Live ja Swedish Reggae 1981 albumilla Live in der Balver Höhle. Konevitsan kirkonkellot on nauhoitettu samoihin aikoihin ensiksi mainitun kanssa. Büyük Ruh, A Song from Romania ja Sassan Aslan on nauhoitettu samoihin aikoihin Live in Europe -albumin kanssa, joskin kappaleesta A Song from Romania on albumeilla eri nauhoitukset. == Muusikot == *Cinta Hermo – laulu *Badu N'Djay – kitara *Pekka Nylund – kitara, urut *Jukka Tolonen – kitara *Hasse Walli – kitara *Malang Cissokho – basso, laulu *Jorma Koivulehto (muusikko) – basso *Tauno Railo – basso *Ilja Saastamoinen – basso *Olli-Pekka Wasama – basso *Tom Nekljudow – rummut, urut *Markku Ounaskari – rummut *Jukka Wasama – rummut *Ismaila Sane – lyömäsoittimet *Raul Sengupta – lyömäsoittimet *Sakari Kukko – saksofoni, huilu, kosketinsoittimet *T. T. Oksala – syntetisaattori == Kappaleet == === Levy 1: === # (karjalainen kansansävelmä, äänitetty 28.12.1977 Hotelli Raumanlinna, Rauma) # (moldovialainen kansansävelmä, äänitetty 19.8.1977 Bullerbyn, Tukholma) # (säv. Sakari Kukko, äänitetty 22.6.1980 Balver Höhlen festivaalit, Balve) # (säv. Sakari Kukko, äänitetty 1983 Länsi-Saksa) # (säv. Sakari Kukko, äänitetty 1983 Länsi-Saksa) # (romanialainen kansansävelmä, äänitetty 23.5.1983 Braunschweig) # (säv. Sakari Kukko, äänitetty 23.5.1983 Braunschweig) # (säv. Sakari Kukko ja Jukka Tolonen, äänitetty 1989 Länsi-Saksa) # (moldovialainen kansansävelmä, äänitetty 1989 Länsi-Saksa) # (säv. Sakari Kukko ja Pedro de Punta, äänitetty 1989 Länsi-Saksa) === Levy 2: === # (säv. Sakari Kukko, äänitetty 1989 Länsi- Saksa) # (suomalainen kansansävelmä, äänitetty 1989 Länsi-Saksa) # (säv. Ismaila Sane, äänitetty 1989 Aarhus) # (säv. Ismaila Sane ja Markku Ounaskari, äänitetty 1989 Länsi-Saksa) # (Sakari Kukko, äänitetty 1989 Länsi-Saksa) # (säv. Sakari Kukko, san. Ismaila Sane, äänitetty 1989 Tbilisi) # (säv. Sakari Kukko ja Cinta Hermo, san. Cinta Hermo, äänitetty 1989 Tbilisi) # (säv. ja san. Malang Cissokho, äänitetty 3.12.1982 Alte Feuerwache, Mannheim) # (säv. ja san. Badu N'Djay, äänitetty 15.4.1992 Vanha ylioppilastalo, Helsinki) # (säv. ruotsalainen kansanlaulu / senegalialainen kansanlaulu, san. Badu N'Djay, äänitetty 25.8.1992 Cabaret Oscar, Tampere) # (säv. Sakari Kukko, san. Cinta Hermo, äänitetty 1992 Münster) # (säv. ja san. Ismaila Sane, äänitetty 24.9.1994 Plaça Catedral, Barcelona) # (säv. ja san. Ismaila Sane, äänitetty 12.8.1995 Nämforsen Festival, Näsåker) == Lähteet == *Metamorphosis Live 1977-1995 Fono-äänitetietokanta ===Viitteet=== Luokka:Piirpauken albumit Luokka:Vuoden 1995 konserttitallenteet
Anti Tour

Anti Tour on australialaisen laulaja Kylie Minoguen kahdestoista konserttikiertue. Se oli osa "K25"-projektia. Kiertueella esitettiin vain B-puolia, demoja ja harvinaisia ​​kappaleita. == Soittolista == #"Magnetic Electric" #"Made in Heaven" #"Cherry Bomb" #"B.P.M." #"Mighty Rivers" #"I'm Over Dreaming (Over You)" #"Always Find the Time" #"You're the One" #"Tightrope" #"Paper Dolls" #"Stars" #"Drunk" #"Say Hey" #"Too Much" #"Bittersweet Goodbye" #"Disco Down" #"I Don't Need Anyone" #"Got to Be Certain" #"Things Can Only Get Better" #"That's Why They Write Love Songs" #"Tears on My Pillow" #"Enjoy Yourself" == Kiertueaikataulu == Päivämäärä Kaupunki Valtio Areena Australia Australia Australia Australia Australia 18\. maaliskuuta 2012 Melbourne Australia Palace Theatre 20\. maaliskuuta 2012 Sydney Luna Park Sydney Eurooppa Eurooppa Eurooppa Eurooppa Eurooppa Eurooppa 1\. huhtikuuta 2012 Manchester Englanti Manchester Academy 2\. huhtikuuta 2012 3\. huhtikuuta 2012 Lontoo Hammersmith Apollo ==Lähteet== == Aiheesta muualla == * Kylie Minoguen virallinen sivusto Luokka:Kylie Minoguen konserttikiertueet Luokka:Vuoden 2012 konserttikiertueet
Ljudski vrt

Ljudski vrt on jalkapallostadion, joka sijaitsee Mariborin kaupungissa Sloveniassa. Stadion avattiin käyttöön 12. heinäkuuta 1952, mutta sitä on kunnostettu ja laajennettu useaan otteseen vuosien varrella. Sen nykyinen yleisökapasiteetti on 12 994\. Stadion toimii jalkapalloseura NK Mariborin kotikenttänä. Myös Slovenian jalkapallomaajoukkue pelaa stadionilla maaotteluita. == Aiheesta muualla == * NK Mariborin virallinen kotisivusto Luokka:Jalkapallostadionit Luokka:Slovenian urheilupaikat Luokka:Slovenian jalkapallo Luokka:Mariborin rakennukset ja rakennelmat Luokka:Mariborin urheilu
Derlis González

Derlis Alberto González Galeano (s. 23. maaliskuuta 1994 Mariano Roque Alonso, Paraguay) on paraguaylainen jalkapalloilija. Hän on urallaan edustanut muun muassa sveitsiläistä Baselia ja ukrainalaista Kiovan Dynamoa. Hän on pelipaikaltaan joko hyökkääjä tai laitalinkki. == Seurajoukkueura == 20\. toukokuuta 2014 González solmi viisivuotisen sopimuksen sveitsiläisseura Baselin kanssa.FCB verpflichtet Derlis González FC Basel 1893. Viitattu 30.9.2014. Hän pelasi ensimmäisen pääsarjaottelunsa joukkueessa 19. heinäkuuta 2014 vieraskentällä Aarauta vastaan.Gelungene Premiere auf dem Brügglifeld FC Basel 1893. Viitattu 30.9.2014. 31\. elokuuta 2014 hän onnistui tekemään ensimmäisen maalinsa joukkueessa ottelussa Young Boysia vastaan.FCB-YB 3:1: Dank Effizienz zum Sieg gegen die Berner FC Basel 1893. Viitattu 30.9.2014. 16\. syyskuuta 2014 pelatulla Mestarien liigan lohkovaiheen avauskierroksella Basel kohtasi vieraskentällä espanjalaisen Real Madridin. Ottelu päättyi espanjalaisten 5–1-voittoon ja González viimeisteli joukkueensa ainoan maalin. == Maajoukkueura == Ensiesiintymisensä Paraguayn maajoukkueessa González teki 26. maaliskuuta 2014 pelatussa ystävyysottelussa Costa Ricaa vastaan.Costa Rica 2-1 Paraguay Yahoo Eurosport UK. Viitattu 30.9.2014. Hän on pelannut 30 maaottelua ja tehnyt niissä neljä maalia. == Lähteet == == Aiheesta muualla == * Derlis Gonzálezin esittely Footballdatabase-sivustolla Luokka:Paraguaylaiset jalkapalloilijat Luokka:Vuonna 1994 syntyneet Luokka:Elävät henkilöt
Zsigmond Szathmáry

Zsigmond Szathmáry (s. 1939 Hódmezővásárhely) on unkarilainen säveltäjä, urkuri ja pianisti. Hänellä on vakituinen asumus myös Saksassa.The Living Composers Project: Zsigmond Szathmáry Szathmáry opiskeli sävellystä Ferenc Szabón ja urkujensoittoa Ferenc Gergelyn johdolla Budapestin Franz Lisztin musiikkiakatemiassa vuosina 1958–63. Tämän jälkeen hän siirtyi opiskelemaan ulkomaille; Wienissä hän sai opetusta Alois Forerilta ja Frankfurt am Mainissa Helmut Walchalta. Hän osallistui myös Kölnin uuden musiikin kursseille, joilla häntä opettivat Christoph Caskel, Henri Pousseur ja Karlheinz Stockhausen, sekä Darmstadtin Ferienkurselle, jossa hän opiskeli György Ligetin johdolla vuosina 1964–67. Szathmáry on kuulunut Hampuriin Freie Akademie der Künsteen vuodesta 1973. Hän opetti 1970-luvulla Lyypekissä ja Hannoverissa; tämän jälkeen hän toimi Hochschule für Musik Freiburgin professorina Freiburg im Breisgaussa (1978–2004). Hän on käynyt luennoimassa eri Euroopan maiden lisäksi myös Japanissa, Etelä-Koreassa ja Yhdysvalloissa. Säännöllisesti hän on pitänyt luentoja Darmstadtin kursseilla ja Haarlemin urkurien kesäakatemiassa. Szathmáry on urkurina työskennellyt pääasiassa Hampurissa, mutta myös Bremenin katedraalissa. Hän on esiintynyt kiertueilla eri puolilla maailmaa ja kantaesittänyt teoksia muiden muassa sellaisilta säveltäjiltä kuin Péter Eötvösiltä, Vinko Globokarilta, Heinz Holligerilta ja Hans Ulrich Lehmannilta. Pianistina hän on tulkinnut muun muassa Helmut Lachenmannin tuotantoa. Szathmáryn omia sävellyksiä ovat kustantaneet ensisijaisesti Bärenreiter-Verlag ja Moeck Musikinstrumente + Verlag. == Teoksia == === Orkesterille === * Drei Aphorismen * Drei Orchesterstücke (2001–02) * Fünf Sätze uruille ja pienelle orkesterille === Kamarikokoonpanoille ja soolosoittimille === * Alpha huilulle, klarinetille, trumpetille, viululle, alttoviululle, sellolle ja pianolle * Discourse pasuunalle ja viululle (2002, uudistettu 2005) * Drei Klavierstücke * Evokation huilulle, alttoviululle, kontrabassolle, pianolle ja 2 lyömäsoittimelle * Katharsis klarinetille, uruille ja lyömäsoittimille * Monolog huilulle ja elektroniikalle * Movimenti huilulle ja pianolle * Orgel-Sho shō-suu-uruille, uruille ja posetiiville * Solosonate viululle * Lukuisia urkuteoksia === Kuorolle === * Halotti beszéd – Grabrede (kantaatti, 2003–04) == Lähteet == == Aiheesta muualla == * Viralliset sivut Luokka:Unkarilaiset säveltäjät Luokka:Unkarilaiset urkurit Luokka:Unkarilaiset pianistit Luokka:Vuonna 1939 syntyneet Luokka:Elävät henkilöt
Historia of Piirpauke Vol. 1

Historia of Piirpauke Vol. 1 on vuonna 1977 ilmestynyt Piirpauke-yhtyeen livealbumi, jonka materiaali on äänitetty vuosina 1974 ja 1976. Omakustanteena julkaistusta levystä otettiin vain 200 kappaleen painos, jota yhtyeen jäsenet jakoivat joululahjana. Alkuperäinen vinyyliversio ei koskaan tullut myyntiin ja myös sen julkinen esittäminen oli tekijänoikeuslain nojalla kielletty.Väisänen, Kaisa: "Sakari Kukko – elämä, ura ja tuotanto: Pala suomalaisen populaarimusiikin historiaa vuodesta 1953 nykypäiviin" s. 32. Pro gradu -tutkielma, Helsingin yliopiston taiteiden tutkimuksen laitos, 2004. Piirpauken perustajajäseniin kuuluva Hasse Walli julkaisi levyn uudelleen remasteroituna CD-muodossa vuonna 2008. Levyn alkuperäiset kansitekstit on kirjoittanut Peter von Bagh. Viisi albumin kappaleista on nauhoitettu marraskuussa 1974 Helsingissä ja Turussa, jolloin yhtye toimi vielä nimellä Kukko−Walli -kvartetti. Kolme kappaletta on peräisin Tukholmasta syyskuulta 1976 ja yksi on äänitetty Helsingin Tavastia-klubilla saman vuoden heinäkuussa. Nauhoitukset on tehty tavallisella kasettinauhurilla. Mukana albumilla on muun muassa yhtyeen tunnetuin kappale Konevitsan kirkonkellot, joka kuullaan Tukholman Bullerbyn-klubilla taltioituna. Piirpauken omien sävellysten lisäksi levyllä on kansansävelmiä sekä versiot Bob Dylanin ja brasilialaisen Edu Lobon kappeleista. Yksi kansansävelmistä on amerikkalaisen saksofonistin Pharoah Sandersin tunnetuksi tekemä Ore-Se-Rere. == Muusikot == === Piirpauke === *Hasse Walli – kitara *Antti Hytti – kontrabasso *Jukka Wasama – rummut *Sakari Kukko – saksofoni, huilu, piano === Vierailija === *Otto Romanowski – syntetisaattori (A1, A6) == Kappaleet == ;A-puoli # (säv. Sakari Kukko, äänitetty 9.11.1974, Ravintola Dipoli, Helsinki) # (säv. Piirpauke, äänitetty 14.11.1974, Turun Yliopiston Osakuntaravintola Osis, Turku) # (säv. Bob Dylan, äänitetty 14.11.1974, Turun Yliopiston Osakuntaravintola Osis, Turku) # (säv. Piirpauke, äänitetty 14.11.1974, Turun Yliopiston Osakuntaravintola Osis, Turku) # (moldavialainen kansansävelmä, äänitetty 19.7.1976 Tavastia-klubi, Helsinki) # (säv. Antti Hytti, äänitetty 9.11.1974, Ravintola Dipoli, Helsinki) ;B-puoli # (säv. Edu Lobo, äänitetty 19.9.1976 Bullerbyn-klubi, Tukholma) # (säv. Ebenezer Obe, äänitetty 19.9.1976 Bullerbyn-klubi, Tukholma) # (itäkarjalainen kantelesävelmä, äänitetty 19.9.1976 Bullerbyn-klubi, Tukholma) == Lähteet == *Historia of Piirpauke, Volume 1 (kokoelma) Fono-äänitetietokanta ===Viitteet=== Luokka:Piirpauken albumit Luokka:Vuoden 1977 konserttitallenteet
Otto Romanowski

Otto Romanowski (s. 16. lokakuuta 1952 Heinola) on suomalainen elektroniseen musiikkiin erikoistunut säveltäjä, joka toimii apulaisprofessorina Sibelius- akatemiassa. Häntä pidetään Erkki Kurenniemen ja Henrik Otto Donnerin ohella yhtenä suomalaisen elektronisen musiikin uranuurtajista. Romanowski on myös ollut mukana Dimensio-taiteilijaryhmässä ja levyttänyt Jarmo Sermilän kanssa nimellä Duo Dimensio. == Diskografia == * Dimensio (1988) * Other Reflections (yhdessä Patrick Koskin ja Jarmo Sermilän kanssa, 1994) * Images of Sound (1997) * Survey of Sounds (1997) * Technogourmet (Duo Dimensio, 2001) == Lähteet == == Aiheesta muualla == * * * * Luokka:Suomalaiset elektronisen musiikin artistit Luokka:Suomalaiset taidemusiikin säveltäjät Luokka:Vuonna 1952 syntyneet Luokka:Elävät henkilöt
Sinapinsiemen

Sinapinsiemen voi tarkoittaa seuraavia: * sinapinsiemen, eräiden Brassica- ja Sinapis-sukuihin kuuluvien kasvien siemenet, joista valmistetaan sinappia * sinapinsiemen, raamatullisena vertauskuvana: Vertaus sinapinsiemenestä * Sinapinsiemen, vuonna 1979 perustettu kristillinen järjestö * Sinapinsiemen, Kimmo Hakolan ooppera
Otso Lähdeoja

Otso Lähdeoja on suomalainen säveltäjä, kitaristi ja digitaalisen taiteen tutkija. Lähdeoja on väitellyt tohtoriksi Paris 8 -yliopistossa ja tehtaillut lukuisia crossover-taidehankkeita 2000-luvun alusta lähtien. Projekteihin lukeutuvat mm. erilaiset musiikilliset kokoonpanot, multimediateokset, musiikkirunous, installaatiotaide ja tanssiteosten säveltäminen. Lähdeoja on asunut ja työskennellyt Suomessa, Kanadassa, Belgiassa sekä Ranskassa, ja kiertänyt näiden lisäksi esiintymässä ympäri Eurooppaa, Pohjois-Amerikassa, Koreassa ja Intiassa. Vuonna 2014 Lähdeoja aloitti Suomen Akatemian tutkijan virassa Sibelius-Akatemiassa, julkaisi Dendermonde-ääniteoksen jatkokertomuksena uudenlaisessa, phononovelaksi ristityssä nettiformaatissa sekä kiertää debyyttialbumin Imaginary Folklores julkaisseen IF Trio -yhtyeensä kanssa kansainvälisiä keikkalavoja. Hän on naimisissa Satu Tuomiston kanssa. ==Lähteet== *Otso Lähdeoja. Concordia University, Centre for Research-Creation in Media Arts and Technologies (archive.org) *IF Trion sivusto == Aiheesta muualla == * http://otso-dendermonde.org * Otso Lähdeoja Facebookissa * www.otsola.org Luokka:Suomalaiset säveltäjät Luokka:Suomalaiset kitaristit Luokka:Elävät henkilöt Luokka:Syntymävuosi puuttuu
Flamant-luokka

Flamant-luokka on Ranskan laivaston (merivartiolaitos) kolmen tyypin OPV54 ulkovartiolaivan muodostama alusluokka, jonka aluksia käytetään kalastusalueen valvontaan, etsintä- ja pelastuspalveluun sekä Ranskan talousalueen valvontaan aina 200 merimailin säteellä. == Suunnittelu == Niiden varustukseen kuuluu muun muassa kahdeksan kuutiometrin tankit saasteiden keräämiseen ja vesitykki palojen sammuttamiseksi. Alusten raikasvesitislaamo kykenee tuottamaan 15 tonnia juomavettä vuorokaudessa. Kullakin veneistä on 6,7 metrin Zodiac Hurricane -kumivene, jonka 200 hevosvoiman moottori yhdistettynä vesisuihkuvetolaitteeseen mahdollistaa 30 solmun nopeuden. == Alukset == Alukset tilattiin elokuussa 1993 ja saatiin palvelukseen lokakuusta joulukuuhun 1997. Ne on sijoitettu Cherbourgiin. Flamant-luokan ulkovartioaluksetnetmarine.net Nimi Telakka Kölinlasku Vesilleworldwarships.com - OPV54 Palvelukseen Kohtalo Flamant Constructions Mécaniques de Normandie (CMN), Cherbourg 16. maaliskuuta 1994 24. huhtikuuta 1995 18. joulukuuta 1997 Cormoran Leroux et Lotz Naval, Lorient 25. toukokuuta 1994 15. toukokuuta 1995 29. lokakuuta 1997 Pluvier CMN 7. maaliskuuta 1995 2. joulukuuta 1996 18. joulukuuta 1997 == Lähteet == *
Kadmiumhydroksidi

Kadmiumhydroksidi (Cd(OH)2) on epäorgaaninen kadmium- ja hydroksidi-ionien muodostama ioniyhdiste. Yhdistettä voidaan käyttää akuissa ja paristoissa sekä muiden kadmiumyhdisteiden valmistamiseen. ==Ominaisuudet== Huoneenlämpötilassa kadmiumhydroksidi on valkoista kiteistä kiderakenteeltaan heksagonaalista kiinteää ainetta. Kiderakenteeltaan se muistuttaa kadmiumjodidin kiderakennetta. Yhdiste ei liukene veteen eikä laimeisiin emäsliuoksiin, mutta liukenee helposti happoihin. Väkevissä emäsliuoksissa kuten muodostuu liukoinen kompleksinen tetrahydroksokadmaatti-ioni ([Cd((OH)4]2-). Kadmiumhydroksidi liukenee myös ammoniakki-, halogenidi- ja syanidiliuoksiin muodostaen komplekseja. Kuumennettaessa noin 200 °C:n lämpötilaan kadmiumhydroksidi hajoaa kadmiumoksidiksi.Karl-Heinz Schulte-Schrepping & Magnus Piscator: Cadmium and Cadmium Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 30.9.2014 ==Valmistus ja käyttö== Kadmiumhydroksidia voidaan valmistaa saostamalla liukoisen kadmiumsuolan, kuten kadmiumnitraatin, vesiliuoksesta alkalimetallihydroksidin kuten natriumhydroksidin avulla. Valmistuksessa käytetään tyypillisesti kadmiumnitraattia, koska kadmiumhalogenideja käytettäessä halogenidi-ionit voivat muodostaa kompleksin kadmiumionien kanssa ja estää kadmiumhydroksidin saostumisen. :Cd(NO3)2(aq) + 2 NaOH(aq) → Cd(OH)2(s) + 2 NaNO3(aq) Kadmiumhydroksidia käytetään pääasiassa anodina ladattavissa nikkeli-kadmium- ja hopea-kadmiumakuissa ja paristoissa. Yhdistettä voidaan käyttää myös aurinkokennoissa sekä kadmiumoksidin sijasta muiden kadmiumyhdisteiden valmistukseen. ==Lähteet== Luokka:Hydroksidit Luokka:Kadmiumyhdisteet
Fatoma

Fatoma on maalaiskunta ja sen keskuskylä Moptin alueen Moptin piirissä Malissa. Se sijaitsee Nigerjoen tulva-alueen itäreunalla 22 kilometriä Moptista koilliseen. Kunnassa on 14 900 ja keskuskylässä 4 000 asukasta. ==Maantiede== Fatoman kunnan pinta-ala on 56,69 neliökilometriä. Se rajoittuu etelässä ja lännessä Moptin piirin Socouran, pohjoisessa Kounarin ja Bassiroun sekä idässä Bandiagaran piirin Pignari Banan kuntiin. Kunnan alue on pinnanmuodostukseltaan etupäässä tasankoa. Sen länsiosa kuuluu Nigerjoen tulva-alueeseen. Vesistöjä ovat Nigerin ajoittain kuivuva sivujoki Yamé sekä joukko tulvajärviä, joista tärkein on Thyn kylän länsipuolella sijaitseva Dowa. Luonnonvarainen kasvillisuus vaihtelee pensasarosta metsäsavanniin. Seutu kuuluu Sahelin vyöhykkeeseen.Analyse-diagnostic, s. 29–30. ==Asutus== Kuntaan kuuluu 24 kylää. Yli tuhannen asukkaan kyliä ovat Fatoman lisäksi Niacongo ja Thy. Asukkaat ovat etupäässä fulbeja, markoja, bozoja ja somonoja. Vallitseva uskonto on islam. ==Liikenne, elinkeinot ja palvelut== Fatoman ohi kulkee maantie RN16, minkä ansiosta sieltä on hyvät yhteydet muun muassa Sévaréen, Moptiin ja Konnaan. Monien kylien liikenneyhteydet ovat silti heikot.Analyse-diagnostic, s. 37. Asukkaiden pääelinkeinot ovat maanviljely ja karjanhoito. Tärkeimmät viljelykasvit ovat durra (yli 50 % tuotannosta), hirssi, riisi, lehmänpapu, maapähkinä ja vihannekset. Kotieläimiä ovat naudat, lampaat, vuohet, aasit ja vähäisessä määrin hevoset. Lisäksi harjoitetaan kalastusta, puunhankintaa, keräilyä, käsityöammatteja ja kaupankäyntiä.Analyse-diagnostic, s. 32–37. Fatoman viikoittaiset markkinat ovat yhdet alueen suurimmista. Teollisuutta tai matkailupalveluja kunnassa ei ole lainkaan. Kunnassa toimii esikoulu, yhdeksän alakoulua, yläkoulu, kaksi koulutus- ja kehittämiskeskusta (CED), kuusi lukutaitokeskusta ja kolme koraanikoulua. Fatomassa on nuorten ammattiopetuslaitos Maison Familiale. Terveyspalveluihin kuuluvat Fatoman ja Niacongon terveyskeskukset ja neuvolat, joissa käydään myös naapurikunnista. Vesihuolto käsittää kaivoja, porakaivoja ja vesiposteja. Muita palveluja ovat Fatoman torialue karja-aitauksineen, Daladougoun puutori, joukko kauppoja, kuusi hirssimyllyä ja viljavarasto.Analyse-diagnostic, s. 62–66. ==Lähteet== * ===Viitteet=== Luokka:Malin kunnat Luokka:Moptin piiri
Bini

Bini eli edo on Nigeriassa Edon osavaltiossa puhuttu kieli, joka kuuluu nigeriläis-kongolaisten kielten edolaiseen haaraan. Sitä puhui vuonna 1999 äidinkielenään miljoona ihmistä. Binin läheisiin sukukieliin kuuluvat esan ja emai-iuleha-ora. == Lähteet == == Kirjallisuutta == * Luokka:Edolaiset kielet Luokka:Nigerian kielet
Uusikirkko-seura

Uusikirkko-seura r.y. on Salossa 1971 perustettu kotiseutuyhdistys. Yhdistyksen tarkoituksena on olla entisen Uudenkirkon kunnan alueella asuneiden ja heidän jälkeläistensä ja ystäviensä yhdyssiteenä, koota ja tallentaa Uudenkirkon historiaan liittyviä kulttuuriarvoja ja vaalia kotiseudun muistoja ja perinteitä sekä tehdä tunnetuksi Karjalaa ja karjalaisia koskevia kysymyksiä. Yhdistys kuuluu jäsenenä Karjalan Liittoon. Perustamistilaisuudessa oli mukana 35 luovutetun Karjalan Uudenkirkon kunnan syntyperäistä henkilöä. Tarkoituksensa toteuttamiseksi yhdistys järjestää esitelmä-, kokous-, valistus- ja sivistystilaisuuksia ja myös juhlia, iltamia ja muuta vastaavaa toimintaa sekä muita vastaavia tilaisuuksia Toimintansa tukemiseksi yhdistys voi harjoittaa kotiseudun kulttuuriin, perinteeseen ja muistoihin liittyvien painotuotteiden julkaisutoimintaa ja muistoesineiden myyntiä. == Seuran puheenjohtajat == * 1971–1977 Armas Saustila, Salo * 1978–1984 Vilho Ranki, Tampere * 1985 Alli Suomi, Halikko, erosi * 1985–1997 Alpo Kakko, Perniö * 1998–2008 Ilkka Juusti, Piikkiö * 2009–2010 Taisto Kakko, Turku * 2011– Outi Grusander, Salo == Äiti Karjala -muistomerkki Lappeenrannassa == Uusikirkko-seura oli Lappeenrannassa sijaitsevan Äiti Karjala -muistomerkin aloitteentekijänä. Ajatus luovutetun alueen hävitetyissä sankarihaudoissa lepäävien sankarien muistolle pystytettävästä muistomerkistä oli alun perin Uusikirkko-seuran entisen puheenjohtajan ja silloisen hallituksen jäsenen Armas Saustilan. Seuran puheenjohtaja Vilho Ranki lähti viemään hanketta eteenpäin ja esitti sitä Karjalan Liiton toteutettavaksi hankkeen vaativuuden johdosta. Karjalan Liiton hallituksen myönteisestä päätöksestä huolimatta hanketta ei lähdetty toteuttamaan johtuen kilpailevista toimista. Lappeenrannan kaupunki antoi hankkeelle ja Uusikirkko-seuralle kuitenkin positiivinen signaali, josta syystä kutsuttiin koolle Etelä-Karjalan luovutetun alueen pitäjäseurojen ja säätiöiden edustajat suunnittelemaan asiaa. Hanke eteni Uusikirkko-seuran ja muiden asiasta kiinnostuneiden seurojen voimin. Toimikunnan puheenjohtaja oli Lappeenrannan kaupunginjohtaja Jarmo Kölhi. Muistomerkkihankkeen suojelijoiksi lupautuivat puolustusministeri Elisabeth Rehn ja kenraali Lauri Sutela. Muistomerkin valmistajaksi valittiin espoolainen kuvanveistäjä Kauko Räsänen. Äiti Karjala -muistomerkin paljastustilaisuus pidettiin Lappeenrannassa 19. syyskuuta 1993. Monumentti muodostuu metrin korkuisesta jalustasta, jolla seisoo neljämetrinen Äiti Karjala -patsas, ja sitä kolmelta suunnalta ympäröivästä 70 metriä pitkästä graniittimuurista, johon on kaiverrettu luovutetun Etelä- ja Keski-Karjalan sankarihautausmaihin haudattujen tai kadonneina siunattujen 5 500 sankarivainajan nimet. ==Aiheesta muualla== *Äiti Karjala -muistomerkki *Lappeenrannan sankarihautausmaa * Uusikirkko.fi Luokka:Uusikirkko Luokka:Kotiseutuyhdistykset
Vaalioikeuden menettäminen

Vaalioikeuden menettäminen oli aiemmin Suomessa seuraamus, jonka joutui kärsimään henkilö, joka kansanedustajien vaalissa osti tai myi ääniä tai sellaista yritti, äänesti useammassa paikassa tai väkivallalla tai uhkauksella häiritsi vaalivapautta. Syyllisyys tuli todistaa tuomioistuimessa, mutta tuomioistuin ei tällöin julistanut vaalioikeutta menetetyksi, vaan se seurasi suoraan lainsäädännöstä. Pisin mahdollinen vaalioikeutta vailla oleminen kesti lopullisen tuomion antamisesta kuudennen kalenterivuoden loppuun.Valtiopäiväjärjestys, 7/1928, 6 §. Hallituksen esitys Eduskunnalle rikoslainsäädännön kokonaisuudistuksen toisen vaiheen käsittäviksi rikoslain ja eräiden muiden lakien muutoksiksi, HE 94/1993, kohta 1.6.1.2., sivut 75–76. Vuodesta 1991 lähtien vaalioikeutensa menettänyt henkilö oli vailla vaalioikeutta myös tasavallan presidentin vaalissa.Laki Suomen Hallitusmuodon muuttamisesta, 1074/1991, 23d §. Asiaa koskevat säännökset olivat erilaiset valtiollisissa ja kunnallisissa vaaleissa. Vuosina 1949–1976 voimassa ollut kunnallislaki (642/1948) sisälsi vastaavan säännöksen vaalioikeuden menettämisestä, mutta 1977–1995 voimassa ollut kunnallislaki (953/1976) ei sellaista sisältänyt. Vaalioikeuden menettämistä koskeva sääntely oli muutenkin epäjohdonmukaista. Jos henkilö syyllistyi tällaisiin vaalirikoksiin tasavallan presidentin vaalissa, siitä ei seurannut vaalioikeuden menettämistä missään vaaleissa. Vuonna 1995 voimaan tulleessa Suomen rikoslainsäädännön kokonaisuudistuksen toisessa vaiheessa poistettiin vaalirikosten rangaistavuutta koskevat erot eri vaalien välillä. Samassa yhteydessä poistettiin myös vaalioikeuden menettämistä koskevat säännökset kokonaan, sillä niillä ei koettu olevan käytännön merkitystä. Suomen evankelis- luterilaisessa kirkossa ja ortodoksisessa kirkkokunnassa on ollut käytössä vaalioikeuden menettämistä vastaava säännös nimeltään äänioikeuden menettäminen. ==Lähteet== Luokka:Oikeushistoria Luokka:Rangaistusmenetelmät
Caddo

Caddo on Pohjois-Amerikan caddo-intiaanikansan historiallisesti puhuma uhanalainen kieli, joka kuuluu caddolaisten kielten kielikuntaan. Valtaosa caddoista puhuu nykyisin äidinkielenään englantia, ja caddon kielen puhujia on jäljellä enää noin 25. Caddon puhujat asuvat Caddon piirikunnassa Yhdysvaltojen Oklahoman osavaltiossa. Caddon sukulaiskieliä ovat niin ikään uhanalaiset arakara, pawnee ja wichita. == Lähteet == Luokka:Caddolaiset kielet Luokka:Yhdysvaltain kielet Luokka:Uhanalaiset kielet
Matti Hakala (arkkitehti)

Matti Olavi Hakala (25. huhtikuuta 1927 RovaniemiDiplomi-insinöörit ja arkkitehdit 1965. Suomen teknillinen seura ja Tekniska föreningen i Finland 1965, sivu 109. – 19. lokakuuta 1989Diplomi-insinöörit ja arkkitehdit 1991. Suomen teknillinen seura ja Tekniska föreningen i Finland 1991. ISBN 951-9110-60-7, sivu 1455.) oli espoolainen arkkitehti. Hän kirjoitti ylioppilaaksi Oulun yhteislyseosta 1946 ja valmistui arkkitehdiksi teknillisestä korkeakoulusta 1954. Hänen opintomatkansa suuntautuivat Italiaan, Ranskaan, Saksaan ja Tanskaan. Työuransa Hakala aloitti toimistoarkkitehtina arkkitehtitoimisto A. Hytönen–R. V. Luukkosella 1950–1953 ja jatkoi arkkitehtitoimisto Kaija ja Heikki Sirenillä 1954–1959. Oman toimiston Hakala perusti 1959, mutta aloitti yhteistyön kollegan kanssa 1960 arkkitehtitoimisto Matti Hakala ja Aarne Nuortilan osakkaana.Diplomi- insinöörit ja arkkitehdit 1982. Suomen teknillinen seura ja Tekniska föreningen i Finland 1982. ISBN 951-9110-10-0, sivu 660, hakusana Nuortila, Aarne. Matti Hakalan suunnittelemia rakennuksia ovat muun muassa * Asunto oy Salamankulma, 1961 Turku * Kuopion kaupunginkirjasto, 1967 * Siuntion kylpylä, 1976 * Mannerheimintie 76, 1978 Helsinki (korvasi tontilta aiemmin puretun ns. Sipoon kirkon) ==Lähteet== Luokka:Suomalaiset arkkitehdit Luokka:Vuonna 1927 syntyneet Luokka:Vuonna 1989 kuolleet
Caddolaiset kielet

Caddolaiset kielet on kielikunta, johon kuuluu viisi Pohjois-Amerikan alkuperäiskansojen puhumaa kieltä. Caddolaisista kielistä yksi on kuollut ja neljä muuta ovat erittäin uhanalaisia. Caddoa puhuu äidinkielenään alle 25 ihmistä ja arikaraa, pawneeta ja wichitaa alle kymmenen. Kitsain kielen viimeinen äidinkielinen puhuja kuoli vuonna 1940. == Lähteet ==
Sichuanin-yi

Sichuanin-yi eli pohjois-yi on tiibetiläis-burmalainen kieli, jota puhutaan Kiinassa Sichuanin provinssissa ja Yunnanin provinssin pohjoisosassa. Sitä puhui vuonna 2000 äidinkielenään kaksi miljoonaa ihmistä. Se on puhutuin Kiinan yi-kansan puhumista niin sanotuista yi-kielistä. == Lähteet == Luokka:Tiibetiläis-burmalaiset kielet Luokka:Kiinan kielet Luokka:Yit
FS Albatros (P681)

Albatros (runkonumero P681) oli Ranskan laivaston ulkovartiolaiva. == Valmistus == Aluksen köli laskettiin 15. huhtikuuta 1966. Se laskettiin vesille vielä saman vuoden lopulla 12. joulukuuta nimellä Névé ja otettiin palvelukseen 1967.Marine Nationale - Albatrosnetmarine.net == Palvelus == Alus muutettiin 1983 partioalukseksi Toulonissa, jolloin sille asennettiin etukannelle 40 millimetrin tykki ja valvontaelektroniikka. Alus kastettiin Albatrosiksi palvelukseen otettaessa 19. toukokuuta 1984. Sen moottori vaihdettiin heinäkuusta 1990 maaliskuuhun 1991 Lorientissa. Alus on sijoitettu Réunionille Ports-des-Galetsiin, missä sen tehtävänä on valvoa Ranskan etuja alueella. Valvottavaan alueeseen kuuluvat Kerguelen, Crozetsaaret, Île Saint- Paul ja Île Amsterdam. Alus poistettiin palveluksesta heinäkuussa 2015. == Lähteet == Luokka:Ranskan laivaston sotalaivat
Matkalla (täsmennyssivu)

Matkalla voi tarkoittaa ainakin seuraavia: * Matkalla, Jack Kerouacin romaani vuodelta 1957 * Matkalla (Útközben), Márta Mészárosin ohjaama unkarilainen elokuva vuodelta 1979 * Matkalla, Veikko Aaltosen lyhytelokuva vuodelta 1980 * Matkalla, Walter Sallesin ohjaama Kerouacin romaanin filmatisointi vuodelta 2012 * Matkalla, Taiskan musiikkialbumi vuodelta 2005 * Matkalla, Make Tommilan musiikkialbumi vuodelta 2006 * Matkalla, Kultasiiven albumi vuodelta 2013 * Jízda (suomeksi televisioesityksessä Matkalla), Jan Svěrákin ohjaama tšekkiläinen elokuva vuodelta 1994.
Koubaye

Koubaye on maalaiskunta ja sen keskuskylä Moptin alueen Moptin piirissä Malissa. Se sijaitsee Nigerjoen sisämaasuistossa 35 kilometriä Moptista lounaaseen. Kunnassa on 6 600 ja keskuskylässä 2 900 asukasta (vuonna 2009). ==Maantiede== Koubayen kunta rajoittuu idässä Moptin piirin Socouran ja Soyen, etelässä Ouro Modin ja lännessä Sasalbén sekä pohjoisessa Ténenkoun piirin Togoro Kotian kuntiin. Kunnan alue on pinnanmuodostukseltaan kumpuilevaa tulvatasankoa ja luonnonvaraiselta kasvillisuudeltaan lähinnä pensasaroa. Vesistöjä ovat Niger, sen haarajoki Sono sekä lukuisat tulvajärvet. Niiden rannoilla on tulvaniittyjä. Seutu kuuluu Sahelin vyöhykkeeseen.Analyse- diagnostic, s. 28–29. ==Asutus== Vuonna 1996 perustettu kunta oli aikaisemmin osa Ouro Modin arrondissementtia. Nykyään siihen kuuluu kahdeksan kylää: Daka Bori, Diam Alla Bozo, Diam Alla Rimaibé, Kelloye, Koubaye, Lardé Bali, Singuino ja Yogonsiré.Analyse-diagnostic, s. 10–11. Asukkaat ovat fulbeja, rimaibeja, bozoja ja malinkeja. Yleisimmät kielet ovat bozo ja fulani. ==Liikenne, elinkeinot ja palvelut== Kunnan läpi kulkee Moptin ja Ténenkoun välinen tie, joka on liikennöintikelpoinen vain osan vuodesta. Tulva-aikaan tärkein liikenneväylä on Nigerjoki. Asukkaiden pääelinkeinot ovat maanviljely, puolipaimentolaisuuteen perustuva karjanhoito ja etupäässä bozojen harjoittama kalastus. Tärkeimmät viljelykasvit ovat riisi (90 % tuotannosta), maissi ja lehmänpapu. Lisäksi harjoitetaan puunhankintaa, keräilyä, käsityöammatteja ja kaupankäyntiä.Analyse-diagnostic, s. 31–35. Kunnassa toimii kolme alakoulua, kaksi koulutus- ja kehittämiskeskusta (CED) ja yksi lukutaitokeskus. Yogonsiréssa on vaatimaton terveyskeskus. Vesihuolto käsittää kaivoja ja porakaivoja sekä kaksi kastelukanavaa. Muita palveluja ovat Koubayen viisi kauppaa. Liikennevaikeuksien takia kunnassa ei ole toria.Analyse-diagnostic, s. 54–58. ==Lähteet== * ===Viitteet=== Luokka:Malin kunnat Luokka:Moptin piiri
Kounari

Kounari on maalaiskunta Moptin alueen Moptin piirissä Malissa. Sen keskuskylä Manaco sijaitsee Nigerjoen tulva-alueen itäreunalla 27 kilometriä Moptista koilliseen. Kunnassa on 15 500 ja keskuskylässä 2 000 asukasta (vuonna 2009). ==Maantiede== Kounarin kunnan pinta-ala on 600 neliökilometriä. Se rajoittuu etelässä Moptin piirin Fatoman ja Bassiroun, lännessä Socouran ja Dialloubén, pohjoisessa Borondougoun ja Konnan sekä idässä Bandiagaran piirin Lowol Guéoun ja Pignari Banan kuntiin. Alueeltaan hajanainen kunta on pinnanmuodostukseltaan lähinnä tasankoa. Sen läntisin osa kuuluu Nigerin tulva-alueeseen. Vesistöjä ovat Niger, sen ajoittain kuivuva sivujoki Yamé ja lukuisat tulvajärvet. Luonnonvarainen kasvillisuus vaihtelee heinäarosta metsäsavanniin. Lisäksi on hajanaisia galleriametsiä. Seutu kuuluu Sahelin vyöhykkeeseen.Analyse-diagnostic, s. 30–31. ==Asutus== Kuntaan kuuluu 33 kylää. Yli tuhannen asukkaan kyliä ovat Manacon lisäksi Daka Womina ja Wandiaka. Asukkaat ovat fulbeja, rimaibeja, malinkeja, boboja ja bozoja. Yleisin kieli on fulani. Vallitseva uskonto on islam, mutta kunnassa asuu myös kristittyjä. ==Liikenne, elinkeinot ja palvelut== Kunnan läpi kulkee Moptin ja Gaon välinen maantie RN16. Manacosta on tieyhteys Fatomaan, mutta monien kylien liikenneyhteydet ovat heikot.Analyse-diagnostic, s. 38–39. Asukkaiden pääelinkeinot ovat maanviljely, karjanhoito ja kalastus. Tärkeimmät viljelykasvit ovat durra (noin 50 % tuotannosta), hirssi (lähes 44 %), riisi, lehmänpapu, maapähkinä ja vihannekset. Kotieläimiä ovat naudat, lampaat, vuohet, aasit ja vähäisessä määrin hevoset. Bozojen vuotuinen kalansaalis on noin 60 tonnia tuoreena, kuivattuna tai savustettuna. Maitoa myydään Sévarén meijeriin ja kalaa Fatoman torille. Lisäksi harjoitetaan puunhankintaa, keräilyä, käsityöammatteja ja kaupankäyntiä. Tomborguelin ja Sambérén kylissä pidetään viikoittaiset markkinat. Teollisuutta tai matkailupalveluja kunnassa ei ole lainkaan.Analyse-diagnostic, s. 33–39. Kunnassa toimii viisi alakoulua, yläkoulu, neljä koulutus- ja kehittämiskeskusta (CED) ja 17 lukutaitokeskusta. Terveyspalvelut sijaitsevat naapurikunnissa. Vesihuolto käsittää kaivoja, porakaivoja ja Manacon vesijohtoverkon vesiposteineen. Muita palveluja ovat joukko kauppoja, muutama hirssimylly ja riisinkuorintalaitos, neljä viljavarastoa, eläinten rokotuspaikka, kaksi torialuetta ja moottoripyörien korjauspaja.Analyse-diagnostic, s. 67–70. ==Lähteet== * ===Viitteet=== Luokka:Malin kunnat Luokka:Moptin piiri
Atlantinkongolaiset kielet

Atlantinkongolaiset kielet on kordofanilaisten ja mandelaisten kielten ohella yksi nigeriläis-kongolaisen kielikunnan alaryhmistä. Kieliryhmä käsittää yli 1400 kieltä, joita puhutaan pääasiassa Saharan eteläpuolisessa Afrikassa. Atlantinkongolaisten kielten suurin alaryhmä on voltankongolaiset kielet, joka sisältää muun muassa laajan bantukielten alaryhmän. Puhutuimpia atlantinkongolaisia kieliä ovat akan, fulani, igbo, joruba, njandža, ruanda, swahili, xhosa ja zulu. Nigeriläis-kongolaisten kielten tarkasta jaottelusta ei ole tutkijoiden keskuudessa yksimielisyyttä. Jotkut luokittelevat atlantinkongolaiset ja mandelaiset kielet yhteen haaraan erilleen kordofanilaisista kielistä, kun taas toiset käsittelevät mandelaisia kieliä erillään atlantinkongolaisista. Glottolog-tietokannassa atlantinkongolaisia kieliä ei käsitellä lainkaan nigeriläis-kongolaisten kielten alaryhmänä, vaan sen katsotaan muodostavan oman kielikuntansa. == Lähteet ==
Ismael (romaani)

Ismael on Daniel Quinnin filosofinen romaani vuodelta 1992. Se käsittelee modernin sivilisaation mytologista ajattelua, sen vaikutusta etiikkaan, ja miten tämä liittyy ekologiseen kestävyyteen ja yhteiskunnalliseen romahdukseen maailman mittakaavassa. Romaani käyttää sokraattista dialogiaa purkaakseen käsitystä, että ihminen on biologisen evoluution huippu. Se arvelee, että ihmiskeskeisyys ja useat muut yleisesti hyväksytyt modernit ideat ovat kulttuurisia myyttejä ja, että globalisaatio johtaa katastrofaalisiin seurauksiin. Romaani sai 500000 dollarin Turner Tomorrow Fellowship Awardin vuonna 1991, vuotta ennen sen virallista julkaisemista. Luokka:Vuoden 1992 kirjat Luokka:Yhdysvaltalaiset romaanit Luokka:Filosofiset romaanit
Ouro Modi

Ouro Modi on maalaiskunta ja sen keskuskylä Moptin alueen Moptin piirissä Malissa. Se sijaitsee Nigerjoen varrella 63 kilometriä Moptista lounaaseen. Kunnassa on 3 300 ja keskuskylässä 1 000 asukasta. ==Maantiede ja ilmasto== Ouro Modin kunta rajoittuu pohjoisessa Moptin piirin Salsalbén ja Koubayen, idässä Soyen, etelässä Djennén piirin Kéwan ja lännessä Togué Morarin kuntiin. Kunta sijaitsee Nigerin sisämaasuiston tulva-alueella. Pinnanmuodostukseltaan se on kumpuilevaa tasankoa. Vesistöjä ovat etelärajalla virtaavan Nigerin lisäksi sen sivuhaarat Sirki ja Sono sekä tulvajärvet kuten Déba, Nawré Samaye, Nawal Toumou, Moutéba ja Thiala. Luonnonvarainen kasvillisuus on kuivaa aroa. Seutu kuuluu Sahelin vyöhykkeeseen. Vuotuinen sademäärä on noin 200 millimetriä.Analyse-diagnostic, s. 27–28. ==Asutus== Kuntaan kuuluu neljä kylää: Daima, Digani, Makadje ja Ouro Modi. Jokaiseen niistä kuuluu myös Nigerin vasemmalla rannalla sijaitseva pikkukylä.Analyse-diagnostic, s. 11. Asukkaat ovat fulbeja, rimaibeja ja bozoja. ==Liikenne, elinkeinot ja palvelut== Kunnan liikenneyhteydet ovat huonot. Tulva-aikaan ainoa väylä on Nigerjoki. Liikennevälineitä ovat hevoskärryt, veneet ja moottoripyörätAnalyse-diagnostic, s. 39.. Asukkaiden pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi (48 % tuotannosta), hirssi (43 %), maissi (8 %), lehmänpapu (1 %), okra ja vihannekset. Kotieläimiä ovat lampaat, vuohet, naudat ja aasit. Lisäksi harjoitetaan käsityöammatteja ja pienimuotoista kaupankäyntiä. Teollisuutta tai matkailupalveluja kunnassa ei ole lainkaan.Analyse-diagnostic, s. 30–33. Kunnassa toimii kaksi alakoulua, yläkoulu ja kaksi lukutaitokeskusta. Ouro Modissa on hyvin vaatimaton terveyskeskus ja karjan rokotuspaikka. Vesihuolto käsittää kuusi kaivoa ja kaksi porakaivoa. Muita palveluja ovat kaksi kauppaa ja kaksi viljavarastoa.Analyse-diagnostic, s. 53–57. ==Lähteet== * ===Viitteet=== Luokka:Malin kunnat Luokka:Moptin piiri
The Daily Telegraph (Australia)

The Daily Telegraph on konservatiivinen tabloidi-sanomalehti, joka ilmestyy päivittäin Sydneyssä, Australiassa. The Tele, jona se myös tunnetaan, perustettiin vuonna 1879. Se on 310 724 kappaleen levikillään Sydneyn luetuin sanomalehti.http://www.crikey.com.au/2013/08/16/newspaper-circulation-results- shocker-the-contagion-edition/?wpmp_switcher=desktop Sitä julkaisee News Corp. ==Lähteet== ==Aiheesta muualla== * dailytelegraph.com.au Luokka:Australialaiset sanomalehdet
Ouroubé Douddé

Ouroubé Douddé (myös Ouroubé Doudé) on maalaiskunta Moptin alueen Moptin piirissä Malissa. Sen keskuskylä Sendégué sijaitsee Nigerjoen varrella 115 kilometriä Moptista pohjoiseen. Kunnassa on 12 200 ja keskuskylässä 4 800 asukasta (vuonna 2009). ==Maantiede== Ouroubé Douddén kunnan pinta-ala on 279 neliökilometriä. Se rajoittuu pohjoisessa ja idässä Moptin piirin Korombanan ja etelässä Konnan sekä lännessä Youwaroun piirin Déboyen kuntiin. Kunta sijaitsee Nigerin sisämaasuiston tulva-alueella. Se on pinnanmuodostukseltaan tulvatasankoa ja altaita. Niger ja sen sivuhaara Koli Koli muodostavat lukuisia järviä. Luonnonvarainen kasvillisuus on etupäässä heinäaroa, jossa kasvaa paikoitellen puita ja pensaita. Seutu kuuluu Sahelin vyöhykkeeseen.Analyse-diagnostic, s. 29. ==Asutus== Kuntaan kuuluu yhdeksän kylää: Barkanelbi, Bokoré, Déra, Doye Marka, Doye Peulh, Samataka, Sendégué, Sirifiré ja Tonomina. Yli tuhannen asukkaan kyliä ovat Sendéguén ohella Tonomina ja Bokoré. Asukkaat ovat fulbeja, bozoja, somonoja, markoja, bambaroita ja songhaita. Vallitseva uskonto on islam. ==Liikenne, elinkeinot ja palvelut== Kunnan liikenneyhteydet ovat heikot. Tärkein väylä on Déran kautta kulkeva Konnan ja Korientzén välinen tie. Yleisimpiä liikennevälineitä ovat hevoskärryt, veneet ja moottoripyörät.Analyse-diagnostic, s. 37–38, 46. Asukkaiden pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi (51 % tuotannosta), riisi (42 %), lehmänpapu (5 %), durra (2 %), maapähkinä ja maissi. Kotieläimiä ovat naudat, lampaat, vuohet ja aasit sekä vähäisessä määrin hevoset ja kamelit. Kalaa myydään Moptiin, Sikassoon ja Koutialaan. Lisäksi harjoitetaan kaupankäyntiä ja jonkin verran käsityöammatteja. Sendéguéssa on tori ja Dérassa viikoittaiset markkinat. Teollisuutta tai matkailupalveluja ei ole lainkaan.Analyse-diagnostic, s. 33–38. Kunnassa toimii kolme alakoulua, Sendéguén yläkoulu, koulutus- ja kehittämiskeskus (CED) sekä kolme koraanikoulua. Sendéguéssa on hyvätasoinen terveyskeskus ja karjan rokotuspaikka. Vesihuolto käsittää kaivoja, porakaivoja ja vesiposteja, jotka eivät riitä täyttämään puhtaan veden tarvetta. Muita palveluja ovat kaksi torialuetta, joukko kauppoja, hirssimylly, Sendéguén kalanviljelyosuuskunnan myymälä ja Déran ravintola.Analyse-diagnostic, s. 61–65. ==Nähtävyydet== Sendéguén lähellä sijaitsevaa Mani-mania pidetään paikkana, jossa fulbet ja kunta-ryhmän maurit löivät Umar Tallin tukuloriarmeijan vuonna 1864. Toinen nähtävyys on yaaralin ja degalin kaltainen sendégué-juhla karjalaumojen paluun kunniaksi. ==Lähteet== * ===Viitteet=== Luokka:Malin kunnat Luokka:Moptin piiri
Duala

Duala on Kamerunin suurimman kaupungin Doualan ympäristössä puhuttu bantukieli. Sitä puhuu äidinkielenä noin ihmistä, mutta Doualassa asuvat muiden bantukielien puhujat käyttävät sitä paljon vieraana kielenä ja dualan kokonaispuhujamäärän arvioidaan olevan noin kaksi miljoonaa, kun ei- äidinkieliset puhujat lasketaan mukaan. == Lähteet == Luokka:Bantukielet Luokka:Kamerunin kielet
Kuin taivasta koskettaisi

Kuin taivasta koskettaisi on suomalaisen lehtori Jari Ekbergin kirjoittama huhtikuussa 2014 ilmestynyt jalkapalloaiheinen tietokirja. Kirja kertoo jalkapallon MM-kisojen historiasta vuosilta 1930–2010. Kirjassa on monen sivun teksti kustakin MM-turnauksesta ja lisäksi myös turnauskohtaiset tilastot. Kirjan on kustantanut Atena Kustannus. Kirja ilmestyi ennen 20. MM-turnausta kesällä 2014. Kirjasta ilmestyi päivitetty laitos vuonna 2018, jossa oli uusi luku vuoden 2014 MM-kisoista. Teos valittiin Vuoden urheilukirjaksi 2014. == Lähteet == * === Viitteet === Luokka:Kirjat urheilusta Luokka:Suomalaiset tietokirjat Luokka:Jalkapallon maailmanmestaruuskilpailut Luokka:Vuoden 2014 kirjat
Luca Caioli

Luca Caioli (s. 1958, Milano) on italialainen urheilutoimittaja ja kirjailija. Nykyisin Caioli työskentelee SKY Italia-televisiokanavan ja Il Corriere della Sera-lehden kirjeenvaihtajana Espanjassa. Aiemmin hän on työskennellyt kotimaansa lisäksi muun muassa Britannian ITV:ssä ja ranskalaisen Euronews TV:n päätoimittajana. Kirjailijana Caioli on julkaissut monta suomeksikin käännettyä henkilökuvaa jalkapalloilijoista, kuten Lionel Messistä, Cristiano Ronaldosta, Zinedine Zidanesta, Ronaldinhosta ja Fernando Torresista. == Lähteet == * http://www.minervakustannus.fi/kirjailijat/index.php?kirjailija=586 Luokka:Urheilutoimittajat Luokka:Italialaiset tietokirjailijat Luokka:Vuonna 1958 syntyneet Luokka:Elävät henkilöt
Efik

Efik on Nigeriassa Cross Riverin ja Akwa Ibomin osavaltioissa puhuttu nigeriläis-kongolainen kieli. Kieltä puhuu äidinkielenä vain noin ihmistä, mutta sitä käytetään Cross Riverin osavaltion lingua francana ja sitä osaa vieraana kielenä noin kaksi miljoonaa ihmistä. Efik on läheistä sukua Akwa Ibomin pääkielelle ibibiolle. == Lähteet == Luokka:Delta-cross-kielet Luokka:Nigerian kielet
Ibibio

Ibibio on Nigeriassa puhuttu nigeriläis-kongolainen kieli. Sitä puhuu äidinkielenä 1,5 miljoonaa ja vieraana kielenä 4,5 miljoonaa ihmistä. Kieltä käytetään Akwa Ibomin osavaltion lingua francana. Ibibio on läheistä sukua viereisen Cross Riverin osavaltion pääkielelle efikille. == Lähteet == Luokka:Delta-cross-kielet Luokka:Nigerian kielet
Soi vienosti murheeni soitto (albumi)

Soi vienosti murheeni soitto on suomalaisen Piirpauke-yhtyeen ensimmäinen kokoelma-albumi vuodelta 1982. Kokoelma sisältää kappaleita yhtyeen kolmelta ensimmäiseltä albumilta Piirpauke (1975), Piirpauke 2 (1976) ja Yö Kyöpelinvuorella (1980). Albumi julkaistiin EMI Finlandin Parlophone- levymerkillä LP-levynä ja C-kasettina eikä sitä ole toistaiseksi julkaistu CD- levynä. == Kappaleet == Kaikkien kappaleiden sävellykset Trad. ja kappaleet sovittanut S. Kukko, ellei toisin mainita. === A-puoli === # *** # ** # ** # ** # *** === B-puoli === # * *** # * # * # * # *** LP-levyn (9C 054-38420) takakannen ja levykeskiöiden tiedot. (*) Albumilta Piirpauke (1975). (**) Albumilta Piirpauke 2 (1976). (***) Albumilta Yö Kyöpelinvuorella (1980). == Kokoonpano == === Muusikot === ==== Piirpauke ==== * Antti Hytti – bassot (2-4, 7-9); basso continuo (2), kontrabasso (4), gongi (9) * Sakari Kukko – saksofonit (1-2, 5-6, 10); sopraanosaksofonit (2, 7), huilut (1, 5-6, 9-10); puuhuilu (9), klarinetti (1, 5-6, 10), piano (1-2, 5-8, 10), bengalin poikkihuilu (3), busuki (4) * Juha Björninen – kitarat (1, 5-6, 10) * Hasse Walli – kitarat (2-4, 7-9); sähkökitara (2-3), akustinen kitara (4), symbaalit (7) * Olli-Pekka Wasama – kontrabasso (1, 5-6, 10) * Jukka Wasama – rummut (1, 5-10), lyömäsoittimet Piirpauke-albumin LP-levyn (LRLP 148) takakannen tiedot.Piirpauke 2 -albumin LP-levyn (LRLP 192) takakannen tiedot ==== Vierailevat muusikot ==== * Otto Romanowski – syntetisaattori (8) * Esa-Pekka Salonen – käyrätorvi (8) === Tuotanto === * T. V. – kokoelman kokoaja * DIA-PAN – valokuvat * P. Niemi – kansi * Sakari Kukko – tuottaja (1, 5-6, 10) * Hasse Walli – tuottaja (2-4) * Piirpauke – tuottaja (7-9) * Paul Jyrälä – äänitys (Finnvox-studiot; syyskuussa 1975, marraskuu 1979; 1, 5-10 ja Finnscandia-studiot; marraskuu 1979; 1, 5-6, 10) == Lähteet == *Albumi Suomen äänitetietokannassa === Viitteet === Luokka:Vuoden 1982 kokoelma-albumit Luokka:Piirpauken albumit